ปวดท้องด้านซ้ายล่าง พอกดแล้วจะปวดๆรู้สึกเป็นก้อน แล้วมีอาการปวดหัว ตาพร่ามั่ว เหนื่อยง่าย อ่อนเพลีย เป็นแบบนี้ประมาณ2อาทิตย์
สวัสดีค่ะ อาการปวดท้องด้านซ้ายล่างอาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากปวดมากขึ้นเรื่อยๆ คลำได้ก้อนชัดเจน อ่อนเพลีย มีเลือดออกผิดปกติจากช่องคลอด ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด